ཁོང་གིས་ལུང་རིགས་དུ་མས་དགེ་སློང་ཕས་དགེ་སློང་མའི་སྡོམ་པ་འབོགས་ཆོག་བྱེད་ཆོག་པ་ཨུ་ཚུགས་མཐའ་སྐྱེལ་བྱས་ཤིང་ད་དུང་ཡང་འགྱུར་བ་མེད་པར་སྔ་མུས་བཞིན་དེ་སྐད་སྨྲ་བ་ལ་འཛེམ་པ་གནང་གི་མེད།ངེད་ཅག་སྤྱི་ཚོགས་ནང་དུ་གཅིག་རྗེས་གཅིག་ཏུ་འགྲོ་བ་ལས་ཆེས་དམིགས་བསལ་ཅན་ཞིག་བྱུང་ན་ལམ་སེང་འབུར་འཇོམས་དང་རྡུང་རྡེག་བྱས་ཏེ་ས་རིམ་པ་དགུའི་འོག་ཏུ་རྫོངས་རྒྱུ་རེད།དེ་ལྟར་ཁོང་ལའང་ཟུར་ས་དང་དམར་འབེབ་དཀྲོག་གཏམ་སོགས་མ་ལབ་པ་ཅི་ཡང་ལྷག་མེད་པར་བྱས་ཡོད་མོད།ཁོང་ཉིད་ནི་སྔ་བཞིན་རྟག་བརྟན་འགྱུར་མེད་དང་ཐེག་ཟུགས་ཐེག་ཟུགས་སུ་གནས་པས་དེ་རིང་ཁ་རྩང་དྲ་ལམ་ན་ངག་གི་དབང་ཕྱུག་གི་འཆད་ཁྲིད་ཀྱི་ཚོགས་པ་མང་པོ་ཡོད་འདུག་པར་གྱུར་བ་ཙམ་མ་ཟད་འཆད་ཁྲིད་འཕྲུལ་དེབ་ཏུ་ཕབས་ནས་ཡིག་ཐོག་ནས་ཀྱང་ལྟ་ཀློག་བྱེད་ཐུབ་པར་བྱས་འདུག